《博浪沙歌》
明代·夏完淳

东海波翻白日动，秦仇慷慨天门恸。仓海先生矢报韩，博浪沙头风雨阑。

祖龙日观登封还，金泥玉简嵩高山。道遇沙中鼓椎者，副车诀裂龙旗下。

此时一呼乾坤震，大索十日神龙隐。秦亡朱组系子婴，三户复死韩王成。

芒砀五云天子气，遇留风雨蛟龙意。垓下乌骓楚霸王，镐池白璧秦皇帝。

嗟乎哉，大仇既报奇功收，拂衣愿从赤松游。英风飒爽满天地，素书三卷在人世。

作者简介：夏完淳（1631年10月4日—1647年10月16日）原名复，字存古，号小隐、灵首（一作灵胥），乳名端哥，汉族，明松江府华亭县（现上海市松江）人，明末著名诗人，抗清英雄。夏允彝子。七岁能诗文。十四岁从父及陈子龙参加抗清活动。鲁王监国授中书舍人。事败被捕下狱，赋绝命诗，遗母与妻，临刑神色不变。著有《南冠草》、《续幸存录》等。